ตลาดหุ้นเอเชียสดใส รับข่าวผู้ติดเชื้อไวรัส “โควิด-19” ชะลอตัวรอบ 2 สัปดาห์
ตลาดหุ้นเอเชียสดใส รับข่าวผู้ติดเชื้อไวรัส “โควิด-19” ชะลอตัวรอบ 2 สัปดาห์
ตลาดหุ้นเอเชียสดใส รับข่าวผู้ติดเชื้อไวรัส “โควิด-19” ชะลอตัวรอบ 2 สัปดาห์
13 ก.พ. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับความหวังที่ว่าการแพร่ระบาดของไวรัสโคโรนาสายพันธุ์ใหม่ (โควิด-19) จะบรรเทาลงในไม่ช้านี้ หลังจากจำนวนผู้ติดเชื้อรายใหม่ในจีนอยู่ในระดับต่ำสุดในรอบ 2 สัปดาห์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,849.76 จุด ลดลง 11.45 จุด, -0.05%
ดัชนี SSE Composite ตลาดหุ้นจีนเปิดวันนี้ที่ 2,927.14 จุด เพิ่มขึ้น 0.24 จุด, +0.01%
ดัชนี HSI ตลาดหุ้นฮ่องกงเปิดวันนี้ที่ 27,953.65 จุด เพิ่มขึ้น 129.99 จุด, +0.47%
ดัชนี TAIEX ตลาดหุ้นไต้หวันเปิดวันนี้ที่ 11,813.50 จุด เพิ่มขึ้น 39.31 จุด, +0.33%
ดัชนี KOSPI ตลาดหุ้นเกาหลีใต้เปิดวันนี้ที่ 2,245.72 จุด เพิ่มขึ้น 7.34 จุด, +0.33%
ดัชนี FTSE STI ตลาดหุ้นสิงคโปร์เปิดวันนี้ที่ 3,230.28 จุด เพิ่มขึ้น 6.91 จุด, +0.21%
ดัชนี FBMKLCI ตลาดหุ้นมาเลเซียเปิดวันนี้ที่ 1,544.75 จุด เพิ่มขึ้น 1.81 จุด, +0.12%
ขณะที่นักลงทุนคลายความวิตกกังวลเกี่ยวกับสถานการณ์ไวรัสโควิด-19 หลังจากคณะกรรมการสุขภาพแห่งชาติของจีน (NHC) แถลงเมื่อวานนี้ว่า ณ วันอังคารที่ 11 ก.พ. จำนวนผู้ติดเชื้อไวรัสโควิด-19 เพิ่มขึ้น 2,015 ราย ซึ่งเป็นการเพิ่มขึ้นในสัดส่วนต่ำสุดในรอบ 2 สัปดาห์หรือนับตั้งแต่วันที่ 30 ม.ค. โดยข้อมูลดังกล่าวสอดคล้องกับที่นายโซ่ง หนานชาน ผู้เชี่ยวชาญด้านระบาดวิทยาของจีนได้แสดงความเห็นว่า การแพร่ระบาดของไวรัสโควิด-19 ในจีนจะเบาบางลงในช่วงไม่กี่เดือนข้างหน้า
นอกจากนี้ ตลาดยังได้แรงหนุนหลังจากนายเจอโรม พาวเวล ประธานธนาคารกลางสหรัฐ (เฟด) แถลงต่อคณะกรรมาธิการการธนาคารประจำวุฒิสภาเมื่อวานนี้ว่า แนวทางในการจัดการกับภาวะเศรษฐกิจตกต่ำครั้งต่อไปนั้น เฟดจะรักษาอัตราดอกเบี้ยในระดับต่ำ รวมทั้งจะเข้าซื้อพันธบัตรระยะยาวจำนวนมากในโครงการผ่อนคลายเชิงปริมาณ (QE) เพื่อกดดันอัตราดอกเบี้ยระยะยาวให้อยู่ในระดับต่ำเพื่อพยุงเศรษฐกิจ โดยมาตรการเหล่านี้เป็นสิ่งที่เฟดเคยใช้ในช่วงที่เกิดวิกฤตการเงิน แต่มาตรการดังกล่าวยังไม่มีความจำเป็นในขณะนี้